
Vara tasuta omandamine ja linnavarale valitseja 

määramine ning volituse andmine
 1. Asjaolud ja menetluse käik

Vastavalt  EV Sotsiaalministeeriumi ja Narva Linnavalitsuse vahel sõlmitud 15.05.2012.a VARA TASUTA KASUTAMISE LEPINGULE nr 6.3-16.3/4915 Narva linna Sotsiaalabiamet kasutab (autod on üle antud sotsiaaltöötajate, koduhooldustöötajate või sotsiaalteenuse vahetu osutaja käsutusse nende vahetu klienditööga seotud tegevuseks) kaks elektriautot Mitsubishi       i-MiEV. 

Leping oli sõlmitud kuni 31.12.2015.a.
EV Sotsiaalministeerium tegi ettepaneku tasuta üle anda Narva linnale kaks elektriautot Mitsubishi i-MiEV JMBLDHA3WCU002132 (registreerimismärk 818 BGT) ja Mitsubishi        i-MiEV JMBLDHA3WCU002151 (registreerimismärk 819 BGT). 
Tulenevalt Narva  linna Sotsiaalabiameti põhimääruse § 1 lõikest 4 on ameti vara on munitsipaalomand. Ameti kasutusse antud linnavara valdamine, kasutamine ja käsutamine toimub Narva Linnavolikogu poolt kehtestatud korras. Sama põhimääruse § 4 punkti 4 kohaselt ameti ülesandeks on sotsiaalteenuste ja muu sotsiaalabi osutamise korraldamine.
Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalteenuseid, -toetusi ja muud sotsiaalabi, eakate hoolekannet.
Ülapoolnimetatud ülesannete täitmiseks on otstarbeks nõustuda EV Sotsiaalministeeriumi pakkumusega ja võtta kaks elektriautot Narva linna bilanssi. 
2. Õiguslikud alused

2.1. Vastavalt Narva Linnavolikogu 21.05.2005 määruse nr 20/57 „Linnavara eeskiri” (edaspidi Eeskiri) § 32 omandatakse linnavara tulenevalt linna elanike huvidest. 
2.2. Eeskirja § 19 lg 3 kohaselt linnavara valitsejaks on linna ametiasutused.
2.3. Eeskirja § 23 kohaselt linnavara valitsemise jagamise eeskirja §-is 19 sätestatud valitsejate vahel kinnitavad kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel. 

2.4. Eeskirja § 35 kohaselt, kui kinke saajaks on Narva linn, määrab vara valitseja linnavalitsus.

2.5. Eeskirja §  33 punkti 7 kohaselt on linnavara omandamise viisideks ka muud seaduses sätestatud viisid. Antud juhul toimub linnale vara omandamine vastavalt asjaõigusseadusele (edaspidi AÕS).
2.6. AÕS § 92 lõike 2 kohaselt kui vallasasi on juba omandaja valduses, piisab omandi tekkimiseks võõrandaja ja omandaja vahelisest kokkuleppest omandi ülemineku kohta.

3. Otsus

3.1. Omandada tasuta Narva linnale Eesti Vabariigilt Sotsiaalministeeriumi kaudu kaks elektriautot Mitsubishi i-MiEV JMBLDHA3WCU002132 (registreerimismärk 818 BGT) ja Mitsubishi i-MiEV JMBLDHA3WCU002151 (registreerimismärk 819 BGT).

3.2. Narva linna Sotsiaalabiametil korraldada punktis 1 nimetatud vara vastuvõtmine.

3.3. Volitada linnapea Narva linna nimel allkirjastama punktis 1 nimetatud vara üleandmise-vastuvõtmise akti.

3.4. Anda korralduse punktis 1 nimetatud vara Narva linna Sotsiaalabiameti valitsemisele.

4. Rakendussätted

4.1. Narva Linnakantseleil teha käesolev korraldus teatavaks Narva linna Sotsiaalabiametile.
4.2. Käesolev korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

